ตอนทิ่นิวคุงไปเดินเล่นที่ The Paseo Park สาย 2 ก็ได้แวะกินราเมงที่ร้าน HAKO RAMEN เลยเอามารีวิวให้ชมครับ
โดยร้านนี้จะเป็นร้านขนาดกลางๆ เข้าไปในร้านแล้วจะเจอแสงสีเหลืองส้มเยอะมาก ทำให้ถ่ายรูปออกมาได้มีแต่สีเหลืองเยอะเลยทีเดียว

การสั่งอาหารของที่ร้านก็จะหยิบเลขอาหารที่เราอยากได้ ส่งให้พนักงานด้านหน้า จากนั้นก็รับธงหมายเลขแล้วไปนั่งรอที่โต๊ะได้เลย
เมนูอาหารที่ร้านก็จะมีให้เลือกเป็นราเมงหลากหลายแบบ ทั้งแบบน้ำ แบบแห้ง แบบเย็น หรือแม้แต่ข้าวหน้าต่างๆก็มีเช่นกัน
ราคาต่อเมนูก็จะขายอยู่ที่ราวๆเมนูละ 100 บาท บวกลบ 20 บาทครับ

วันนี้นิวคุงได้สั่งกินเป็นเมนู ราเมงซุปกระดูกหมูซอสหอมญี่ปุ่นเจียวสูตรพิเศษ ( 85 บาท )
ลองกินดูแล้ว รสชาติอร่อยเข้มดีครับ ตัวน้ำซุปจะมีรสชาติหวานเข้มข้นอร่อยดี ได้รสหวานหวานซุปกระดูกหมูอร่อยแบบที่ไม่ต้องปรุงเลย
ตัวเส้นมีความเหนียวนุ่มลื่นอร่อยทานง่าย และตัวหมูชาชูนั้น รู้สึกว่าจะได้มาแค่ 2 ชิ้นเล็กๆเท่านั้น เป็นเนื้อหมูธรรมดาไม่ได้ติดมันซักเท่าไหร่ครับ

ส่วนเมนูทานเล่น สั่งเป็นทาโกะยากิ ลองกินดูแล้วไม่โดนเท่าไหร่ เนื้อแป้งสุกนอกเหมือนไม่สุกใน เนื้อแป้งจะออกแฉะๆไปหน่อย ราดซอสหวานๆดับเลี่ยนได้ดี ปลาหมึกชิ้นกลางๆเคี้ยวเพลินๆ

สรุปโดยรวม (เต็ม 10)
ให้ 6 คะแนน รสชาติราเมงโดยรวมๆแล้วถือว่าธรรมดาๆครับ ไม่ติดใจอะไรเท่าไหร่

ข้อความ ความคิดเห็นและคะแนนต่างๆ เป็นความคิดเห็นส่วนบุคคล หากสร้างความไม่พอใจประการใดก็ขออภัยมาใน ณ.ที่นี้ด้วยครับ
New Kung พาชิม >> Review at  26 / 5 / 58
